CELEX: 62020TN0751
Language: sk
Date: 2020-12-18 00:00:00
Title: Vec T-751/20: Žaloba podaná 18. decembra 2020 – KL/EIB

15.2.2021   
            
            
               SK
            
            
               Úradný vestník Európskej únie
            
            
               C 53/57
            
         
      Žaloba podaná 18. decembra 2020 – KL/EIB
      (Vec T-751/20)
      (2021/C 53/74)
      Jazyk konania: francúzština
      
         Účastníci konania
      
      
         Žalobca: KL (v zastúpení: L. Levi a A. Champetier, avocates)
      
         Žalovaná: Európska investičná banka
      
         Návrhy
      
      Žalobca navrhuje, aby Všeobecný súd:
      
                  —
               
               
                  vyhlásil túto žalobu za prípustnú a dôvodnú,
               
            
                  —
               
               
                  v dôsledku toho zrušil rozhodnutie EIB z 18. mája 2020, podľa ktorého lekárske potvrdenia žalobcu na dobu od 18. marca do 18. apríla a od 20. apríla do 20. mája 2020 nie sú vzhľadom na článok 3.3 prílohy X administratívnych pravidiel platné,
               
            
                  —
               
               
                  v prípade potreby zrušil rozhodnutie z 12. septembra 2020, ktorým bola zamietnutá sťažnosť žalobcu proti pôvodnému rozhodnutiu z 18. mája 2020,
               
            
                  —
               
               
                  zaviazal EIB na náhradu nemajetkovej ujmy žalobcu,
               
            
                  —
               
               
                  uložil EIB povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby uvádza žalobca dva žalobné dôvody.
      
                  1.
               
               
                  Prvý žalobný dôvod je založený na porušení článku 3.3 prílohy X administratívnych pravidiel. Žalobca sa najmä domnieva, že predmetný článok nie je uplatniteľný, keďže v prejednávanom prípade nedošlo k tomu, aby lekárska služba mohla dôvodne zamietnuť lekárske potvrdenia, ktoré žalobca predložil.
               
            
                  2.
               
               
                  Druhý žalobný dôvod je založený na porušení povinnosti starostlivosti a zásady proporcionality, ako aj na zneužití právomoci. Žalobca v tejto súvislosti tvrdí, že postoj žalovanej iba zhoršuje jeho už tak veľmi krehký zdravotný stav, keďže sporné rozhodnutia tým, že odmietajú uznať platnosť oboch lekárskych potvrdení a tým, že sa mu vyhrážajú disciplinárnym konaním, veľmi zhoršujú jeho pokročilý stav úzkosti.